Diari Oficial de la Generalitat Valenciana


Sumari del DOGV 8881, del 13-08-2020 (2020/6633)

RESOLUCIÓ de 10 d'agost de 2020, de la Direcció General de Modernització i Relacions amb l'Administració de Justícia, per la qual es convoca a concurs específic de mèrits per a la provisió dels llocs de treball de caps de Secció de les unitats de Valoració Forense Integral de Violència sobre la Dona, en els instituts de Medicina Legal i Ciències Forenses d'Alacant, Castelló i València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8881

Data del DOGV
:   13-08-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/6633


Data del document
:   10-08-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 10 d'agost de 2020, de la Direcció General de Modernització i Relacions amb l'Administració de Justícia, per la qual es convoca a concurs específic de mèrits per a la provisió dels llocs de treball de caps de Secció de les unitats de Valoració Forense Integral de Violència sobre la Dona, en els instituts de Medicina Legal i Ciències Forenses d'Alacant, Castelló i València. [2020/6633]  
  
  
Donada la necessitat de cobrir reglamentàriament diverses places de cap de Secció de les unitats de Valoració Forense Integral de Violència sobre la Dona en els instituts de Medicina Legal i Ciències Forenses, de conformitat amb el que s'estableix en els articles 532 i 533 de la Llei orgànica 6/1985, d'1 de juliol, del poder judicial, i en l'article 49 i següents del Reial decret 1.451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'administració de Justícia.  
  
En virtut de les competències atribuïdes per l'article 9.2a del Decret 87/2007, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
Convocar concurs específic de mèrits per a cobrir llocs de treball que s'assenyalen en l'annex I, d'acord amb les bases següents:  
  
  
Primera. Normes generals  
Es convoquen per a la seua provisió, per concurs específic de mèrits, les places vacants que s'enumeren en l'annex I.  
El concurs es regirà per les presents bases i pel que es disposa en l'article 49 i següents del Reial decret 1.451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'administració de Justícia.  
El barem de mèrits que figura en la base és el vigent de conformitat amb el que es disposa en l'article 49 de l'esmentat Reial decret 1.451/2002, de 7 de desembre.  
  
Segona. Requisits de participació  
1. Podran prendre part en aquest concurs els metges/les metgesses forenses, qualsevol que en siga l'àmbit territorial on estiguen destinats, que reunisquen les condicions generals i el requisit específic de formació en Violència sobre la Dona.  
2. No podran prendre part en aquest concurs:  
a) Els/les declarats/des suspesos/es en ferm, mentre dure la suspensió.  
b) Els metges/les metgesses forenses que es troben en situació d'excedència voluntària per interés particular, durant el període mínim obligatori de permanència en aquesta situació.  
c) Els/les sancionats/des amb trasllat forçós, fins que transcórreguen un o tres anys, per a destinació en la mateixa localitat en la qual es va imposar la sanció, si es tracta de falta greu o molt greu, respectivament.  
3. Acreditació dels requisits  
Els requisits hauran de complir-se l'últim dia de termini legal de presentació de sol·licituds i mantindre's fins a la resolució definitiva del concurs.  
  
Tercera. Sol·licituds  
1. Les persones que desitgen participar en el concurs hauran de presentar sol·licitud d'acord amb el model que figura com a annex II a aquesta convocatòria, i es presentaran únicament a través del seu correu electrònic corporatiu personal (no a través del seu correu electrònic privat) a l'adreça següent: rrhh\_nlyedbob@jcp.fb.  
En l'apartat Assumpte del correu electrònic, hauran d'especificar «sol·licitud concurs caps de Secció IMLS 2020»; i en el text del missatge hauran d'indicar la informació següent, en l'ordre que s'indica:  
  
Cognoms:  
Nom:  
NIF:  
2. Les sol·licituds es presentaran en el termini de deu dies hàbils següents al de la publicació simultània de la present convocatòria en el Boletín Oficial del Estado i el Diari Oficial de la Generalitat Valenciana. Si aquesta simultaneïtat no fos possible, aquest termini es comptarà a partir de la data de la publicació en el Diari Oficial de la Generalitat Valenciana.  
3. Durant el termini de presentació de sol·licituds, les persones concursants podran modificar la petició de places mitjançant una nova sol·licitud, que anul·larà totalment l'anterior. Per a això, hauran de seguir els mateixos passos de la seua primera inscripció. Transcorregut el termini, ja no serà possible la modificació.  
4. Es prendrà com la data i hora d'entrada la marcada en l'encapçalament del missatge rebut i, en cas d'enviar successives instàncies, es considerarà vàlida la sol·licitud que tinga la data d'entrada dins del termini amb data posterior, quedant anul·lada, per tant, la sol·licitud que tinga la data d'entrada anterior.  
5. La consignació de dades falses en la instància o en la documentació aportada pels aspirants suposarà la pèrdua de plaça, a més de les mesures legals que corresponga aplicar.  
6. El domicili que figure en les instàncies es considerarà el vàlid a l'efecte de notificació, i seran responsabilitat exclusiva del concursant els errors en la seua consignació i la comunicació a la Direcció General de Modernització i Relacions amb l'Administració de Justícia.  
  
  
Quarta. Documentació  
Juntament amb la instància, els/les participants hauran d'annexar en el correu electrònic els documents acreditatius dels mèrits al·legats, que seran escanejades pels funcionaris concursants en un únic fitxer (totes les pàgines en un sol fitxer, no un fitxer per pàgina o document), i que titularan amb els seus cognoms, nom i NIF, tot això en lletres majúscules.  
  
Cinquena. Renúncia  
Podrà admetre's, en aquells casos degudament justificats, la renúncia a la participació en el concurs tenint com a termini fins a l'últim dia de presentació d'al·legacions a la resolució provisional. Les renúncies hauran de ser presentades, en el model que figura com a annex III, a través del correu electrònic rrhh\_fgavbord@kwo.oz, indicant en l'apartat Assumpte: renúncia, i en el text del missatge les dades relatives a Cognoms, Nom, NIF i Motius de la renúncia, adjuntant, si fa el cas, degudament escanejada la documentació justificativa que consideren oportuna.  
  
Sisena. Fases i baremació del concurs.  
Els mèrits al·legats i acreditats es valoraran amb referència a la data de tancament del termini de presentació d'instàncies per la Comissió de valoració establida en la base setena, la qual durant el procés de valoració podrà recaptar els aclariments o, si fa el cas, la documentació addicional que s'estimen necessàries per a la comprovació dels mèrits al·legats.  
El concurs constarà de dues fases, amb una puntuació màxima entre totes dues de 100 punts:  
1. En la primera fase es valoraran, amb un màxim de 60 punts, els mèrits generals consistents en:  
1.a) Antiguitat com a funcionari/ària de carrera del Cos nacional de metges/metgesses forenses, amb un màxim de 37 punts, a raó de 2 punts per any complet de serveis en el Cos. Els períodes inferiors a l'any es computaran proporcionalment a raó de 0, 0055556 per dia, establint-se els mesos com de trenta dies.   
Aquest apartat s'acreditarà d'ofici mitjançant certificació emesa per l'òrgan de gestió de personal corresponent.  
1.b) Coneixement oral i escrit de valencià: únicament es valoraran els certificats expedits per la Junta Qualificadora de Coneixements de Valencià o títols homologats, segons Ordre de 7/2017, de 2 de març, de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i validació d'altres títols i certificats. Quan s'acredite més d'un nivell, només es computarà el certificat de major nivell.  
A l'efecte, es valorarà el coneixement de valencià i amb un màxim de 8 punts, en els termes següents:  
- Certificat de grau superior o nivell C2: 8 punts.  
- Certificat de grau mitjà o nivell C1: 6 punts.  
- Certificat nivell B2 MCER: 5 punts.  
- Certificat de grau elemental o nivell B1: 4 punts.  
- Certificat de coneixements oral o nivell A2: 2 punts.  
- Certificat nivell A1 MCER: 1 punt.  
1.c) Altres mèrits, fins a un màxim de 15 punts.  
1.c.1) Per activitats docents relacionades amb la medicina legal: màxim 2 punts, a raó de 0,2 punts per cada 10 hores d'impartició en qualsevol organisme, públic o privat, oficialment reconegut o homologat, així com en centres oficials de formació de personal funcionari i homologats.  
1.c.2) Assistència a congressos i publicacions relacionades amb la medicina legal, amb un màxim de 2 punts.  
- Assistència a congressos nacionals: 0,1 punts cadascuna.  
- Assistència a congressos internacionals: 0,2 punts cadascuna.  
- Comunicacions i pòsters a congressos nacionals: 0,2 punts cadascuna.  
- Comunicacions i pòsters a congressos internacionals: 0,3 punts cadascuna.  
- Ponències a congressos nacionals: 0,4 punts cadascuna.  
- Ponències a congressos internacionals: 0,5 punts cadascuna.  
- Publicacions en revistes nacionals: 0,6 punts cadascuna.  
- Publicacions en revistes internacionals: 0,7 punts cadascuna.  
- Participació en llibres i monografies: 0,7 punts cadascuna.  
1.c.3) Per beques i participació en projectes d'investigació oficials en matèries relacionades amb la medicina legal i altres activitats relacionades (tribunals, tutories, direccions de curs, coordinació, etc.): màxim 2 punts.  
1.c.4) Mèrits acadèmics en matèria de Medicina forense no relacionats amb la Violència sobre la Dona: màxim 8 punts.  
- Per cada especialitat mèdica: 2 punts.  
- Títol de Doctorat en Medicina: 2 punts.  
- Altres títols de llicenciatura o grau: màxim 2 punts.  
1.c.5) Coneixement d'idioma estranger. Anglés o idioma oficial de l'àmbit de la Comunitat Europea, sent el màxim 1 punt.  
Es valoraran únicament aquells títols que consten en el Quadre d'equivalències d'exàmens oficials del Marc Europeu de Referència per a les Llengües:  
- Coneixements de nivell B1 o B2: 0,50 punts  
- Coneixements de nivell C1 o C2: 1 punt.  
No es valoraran els coneixements de nivell bàsic o elemental.  
2. En la segona fase es valoraran, amb un màxim de 40 punts, aptituds concretes segons el barem següent:  
2.a) Per formació específica, activitats docents i publicacions en les matèries o disciplines relacionades amb les funcions pròpies del lloc: fins a 12 punts.  
La formació en igualtat de gènere. Igualtat d'oportunitats entre dones i homes, a raó de 0,2 punts per cada 10 hores de formació rebuda. En aquest apartat solo es valoraran els cursos de formació o màsters, si han sigut convocats i organitzats per la Universitat, instituts o escoles oficials o altres entitats, sempre que hagueren sigut homologats per una administració pública.  
Les activitats docents relacionades amb la Violència sobre la Dona es valoraran a raó de 0,3 punts per cada 10 hores d'impartició en qualsevol organisme, públic o privat, oficialment reconegut o homologat, així com en centres oficials de formació de personal funcionari i homologats.  
Les publicacions relacionades amb la Violència sobre la Dona es valoraran segons l'escala de l'apartat 1.c.2), incrementant-se en 0,1 punts més cadascuna.  
2.b) Per l'acompliment en institucions públiques de llocs de similar categoria al convocat i relacionats amb la Violència sobre la Dona, a raó de 2 punts per any fins a un màxim de 15 punts.  
2.c) Mèrits acadèmics que guarden relació amb el lloc convocat:  
  
2.c.1 Especialitats en medicina que guarden relació amb el lloc convocat: especialitat en Medicina Legal i Ciències Forenses: 2 punts  
  
2.c.2 Altres títols de llicenciatura o grau (Psicologia, Treball Social, Dret, Criminologia o equivalents): 1 punt.  
2.d) Memòria: fins a 10 punts.  
  
Setena. Comissió de valoració  
L'avaluació dels mèrits correspondrà a una Comissió de valoració que serà nomenada per la Direcció General de Modernització i Relacions amb l'Administració de Justícia i integrada per:  
- Un/a funcionari/ària de la Generalitat destinat/da en la Direcció General de Modernització i Relacions amb l'Administració Justícia i pertanyent al grup A-1, que exercirà les funcions de Presidència.  
  
- Tres metges/metgesses forenses designats/des per la Direcció General de Modernització i Relacions amb l'Administració de Justícia, exercint un/a d'ells/es les funcions de Secretaria.  
- Tres metges/metgesses forenses designats/as per les organitzacions sindicals més representatives.  
La Comissió de valoració suplent tindrà la mateixa composició que la Comissió de valoració titular, i els seus integrants actuaran en absència dels seus corresponents en la Comissió de valoració titular.  
La Comissió de valoració podrà sol·licitar de la Direcció General de Modernització i Relacions amb l'Administració Justícia la designació d'especialistes que, en qualitat d'assessors, actuaran amb veu però sense vot.  
En la seua composició s'atendrà la paritat de dones i homes establida en la Llei 9/2003, de 2 d'abril, de la Generalitat, per a la igualtat entre dones i homes.  
Així mateix, la Comissió ha de garantir el compliment de la Mesura 5.4. del I Pla d'igualtat de l'Administració de Justícia a la Comunitat Valenciana, que disposa que: «Totes les persones que ocupen llocs relacionats amb la gestió de personal o comissions de valoració, hauran d'acreditar i/o realitzar cursos específics en matèria d'igualtat d'oportunitats i aplicació de la perspectiva de gènere».  
La Comissió de valoració tindrà la consideració d'òrgan col·legiat de l'administració i, com a tal, estarà sotmesa a les normes contingudes en la Llei 40/2015, d'1 d'octubre, de règim jurídic del sector públic, i els seus integrants estaran sotmesos a les causes d'abstenció i recusació previstes en la citada llei.  
  
Vuitena. Adjudicació de llocs  
1. La Comissió de valoració proposarà per al lloc de treball oferit en el present concurs al candidat/a que, reunint els requisits exigits, haja obtingut la major puntuació, sumats els resultats finals de les dues fases. En cas d'empat en la puntuació, s'acudirà per a dirimir-lo a la major antiguitat en el cos.  
2. La Comissió de valoració redactarà la proposta del candidat/a amb expressió de les puntuacions obtingudes en cada fase.  
3. Aquesta proposta serà exposada en la pàgina web de la Direcció General de Modernització i Relacions amb l'Administració de Justícia. Contra aquesta proposta, les persones interessades podran formular al·legacions en el termini de deu dies hàbils comptats a partir del dia de la publicació. Les al·legacions es presentaran a través del seu correu corporatiu personal a l'adreça següent: rrhh\_gtbiijpe@qfu.hm  
4. La Comissió de valoració resoldrà les al·legacions que es presenten en relació amb l'aplicació del barem de mèrits i redactarà proposta de resolució, que elevarà a la Direcció General de Modernització i Relacions amb l'Administració de Justícia per a la seua resolució definitiva.  
  
  
Novena. Caràcter de les destinacions adjudicades  
1. La destinació adjudicada serà irrenunciable. No obstant això, el/la metge/metgessa forense que haguera obtingut destinació en aquest concurs específic, hi podrà renunciar si, abans de finalitzar el termini de presa de possessió, haguera obtingut una altra destinació mitjançant convocatòria pública, i en aquest cas la persona interessada estarà obligada a comunicar-ho a l'òrgan convocant. D'incomplir aquesta obligació, el/la funcionari/ària haurà de prendre possessió en la primera de les destinacions adjudicades, segons el que es disposa en l'article 53 del Reglament d'ingrés, provisió de llocs de treball i promoció professional del personal funcionari al servei de l'administració de Justícia.  
2. El trasllat que es derive de la resolució del present concurs tindrà la consideració de voluntari, als efectes previstos en el Reial decret 462/2002, de 24 de maig, sobre indemnitzacions per raó del servei i en conseqüència, no generaran dret a l'abonament d'indemnitzacions per cap concepte.  
3. De conformitat amb el que es disposa en l'article 54 del citat Reglament d'ingrés, provisió de llocs de treball i promoció professional, els qui siguen titulars d'un lloc singularitzat podran renunciar-hi mitjançant sol·licitud raonada, en la qual faran constar els motius professionals o personals per a tal renúncia, i sempre que hagen exercit el citat lloc almenys durant un any. Els efectes de la renúncia són els establits en l'apartat segon de l'article 54 del Reglament.  
  
  
Deu. Resolució del concurs  
1. El present concurs serà resolt per la Direcció General de Modernització i Relacions amb l'Administració de Justícia en el termini de tres mesos, comptats des de l'endemà de la finalització del termini de presentació de sol·licituds.  
2. La resolució expressarà el lloc d'origen de la persona a qui se li adjudique destinació i la seua localitat, la seua situació administrativa, si aquesta és diferent de la del servei actiu, i el lloc adjudicat.  
  
Onze. Recursos.  
Contra la present resolució que posa fi a la via administrativa podrà interposar-se recurs contenciós administratiu davant els jutjats contenciosos administratius de València, en un termini de dos mesos comptats des de l'endemà de la publicació, conforme al que es disposa en els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici de la interposició del recurs potestatiu de reposició, davant la Direcció General de Justícia, en el termini d'un mes comptat a partir de l'endemà de la publicació, conforme al que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 10 d'agost de 2020. La Direcció General de Modernització i Relacions amb l'Administració de Justícia.(P.S., Resolució d'1.06.2020) El director general de Reformes Democràtiques i Accés a la Justícia: José García Añón.  
  
  
ANNEX I  
  
Lloc de treball: 1133 (305334)  
Denominació: cap de Secció d'Unitat de Valoració Forense Integral.  
Centre de treball: Institut de Medicina Legal i Ciències Forenses d'Alacant.  
Localitat: Alacant  
Requisits: funcionari de Carrera del Cos de metges/metgesses forenses en actiu.  
Formació específica: en Violència sobre la Dona  
Forma de provisió: concurs específic de mèrits  
Funcions: organització i supervisió del treball dins de la secció, d'acord amb les instruccions del cap del Servei. Realització d'informes de Violència sobre la Dona sol·licitats a l'Institut de Medicina Legal de València, sense perjudici de la realització de les funcions establides en l'article 3 del Reglament orgànic del Cos nacional de metges/metgesses forenses, aprovat per Reial decret 296/1996, de 23 de febrer, i dels torns de guàrdies i la resta de les funcions i instruccions que se'ls assigne dins de l'àmbit territorial de l'Institut.  
  
  
Lloc de treball: 2113 (305390)  
Denominació: cap de Secció d'Unitat de Valoració Forense Integral.  
  
Centre de Treball: Institut de Medicina Legal i Ciències Forenses de Castelló.  
Localitat: Castelló de la Plana  
Requisits: funcionari de carrera del Cos de metges/metgesses forenses en actiu.  
Formació específica: en Violència sobre la Dona.  
Forma de provisió: concurs específic de mèrits.  
Funcions: organització i supervisió del treball dins de la secció, d'acord amb les instruccions del cap del Servei. Realització d'informes de Violència sobre la Dona sol·licitats a l'Institut de Medicina Legal de València sense perjudici de la realització de les funcions establides en l'article 3 del Reglament orgànic del Cos nacional de metges/metgesses forenses, aprovat per reial decret 296/1996, de 23 de febrer, i dels torns de guàrdies i la resta de les funcions i instruccions que se'ls assigne dins de l'àmbit territorial de l'Institut.  
  
Lloc de treball: 3147 (305333)  
Denominació: cap de Secció d'Unitat de Valoració Forense Integral.  
Centre de treball: Institut de Medicina Legal i Ciències Forenses de València  
Localitat: València  
Requisits: funcionari de carrera del Cos de metges/metgesses forenses en actiu.  
Formació específica: en Violència sobre la Dona  
Forma de provisió: concurs específic de mèrits.  
Funcions: organització i supervisió del treball dins de la secció, d'acord amb les instruccions del cap del Servei. Realització d'informes de Violència sobre la Dona sol·licitats a l'Institut de Medicina Legal de València, sense perjudici de la realització de les funcions establides en l'article 3 del Reglament orgànic del Cos nacional de metges/metgesses forenses, aprovat per reial decret 296/1996, de 23 de febrer, i dels torns de guàrdies i la resta de les funcions i instruccions que se'ls assigne dins de l'àmbit territorial de l'Institut.